《八声甘州 舟次垂虹寄玄洲许道民》
元代·张雨

柳洲冰未浣柰春寒，仙风引归槎。渺云岑天末，烟江雨外，犹认渔家。

独酌瓦瓯篷底，谁与饭胡麻。疑听松风响，水宿蒹葭。

天上春愁鹤发，许一庵闲地，坏衲双髽。笑清狂无赖，痼疾是烟霞。

念葛洪、移居辛苦，甚左郎、容易问丹砂。凭传语、空山流水，深护桃花。

作者简介：张雨（1283～1350）元代诗文家，号句曲外史，道名嗣真，道号贞居子曾从虞集受学，博学多闻，善谈名理。诗文、诗文、书法、绘画，清新流丽，有晋、唐遗意。年二十弃家为道士，居茅山，尝从开元宫王真人入京，欲官之，不就。